## Spørsmål og svar fra allmøte BTB 8. april

**Det finnes jo allerede faglig nettverk for bestillere på fakultet? Hvorfor flytte innkjøperne til nivå 2 når det er viktig med nærhet og kjennskap til instituttene?**

Det er ulikt pr fakultet/enhet hvordan bestillernettverkene praktiseres på nivå 2 pr i dag. Det lar seg sikkert også utvikle disse til å bli mer lik uavhengig av hvilken enhet på nivå 2 en tilhører ut ifra dagens løsning også. Se også informasjon om innkjøpergrupper på [bott-samarbeidet.no.](https://universityofbergen.sharepoint.com/sites/KvalitetsrammeverkokonomioglonnBOTT/Kvalitetsrammeverk/Innkj%c3%b8pergruppe%20-%20Rolleorganisering.pdf?originalPath=aHR0cHM6Ly91bml2ZXJzaXR5b2ZiZXJnZW4uc2hhcmVwb2ludC5jb20vOmI6L3MvS3ZhbGl0ZXRzcmFtbWV2ZXJrb2tvbm9taW9nbG9ubkJPVFQvRVp6NGdfWGxwZVpObElRcmVKVERwNklCWnVzSXpDc2dqVkxRY0s4TTJYSUk5Zz9ydGltZT14UVRsbUxENjJFZw)

**Forsto ikke helt hvilket alternativ som er foretrukket ut fra presentasjonen? Eller er det ikke avgjort ennå?**

Det ikke valgt løsningsforslag pr i dag. Se tidsplan for organisatorisk behandling i presentasjon fra allmøtet som ligger på s.ntnu.no/bott-ol under Siste nytt.

**Hvem skal ha det faglige ansvaret for innkjøperene/anskaffelsesrådgiverne på de forskjellige løsningsforslagene?**

Prosessansvarlig på Nivå 1 vil ha et ansvar, og det medfører at regelverk, prosess og rutiner følges for alle enheter. Ledere på alle nivåer i organisasjonen har et ansvar for etterlevelse av regelverk og rutiner.

**Hvordan er kvalitet i tjenesten definert/operasjonalisert?**

NTNU har ca 65% e-handel pr nå. Dvs. andel som følger NTNUs innkjøpsrutiner via e-handel. Dette sier også noe at kvaliteten kan bli bedre når det gjelder lov om offentlige anskaffelser, overholdelse av rammeavtaler, sporbarhet, økt kvalitet og effektivitet, fokus på hele prosessen fra behovet oppstår til faktura er regnskapsført og betalt, samt sikre at at kjøp blir godkjent av BDM på forhånd før faktura kommer.

**Har dere forståelse for rollene? Dere snakker mye om kontorsjef. Mener dere kontorsjefrollen eller kontorsjefen i person? BDM ivaretas i flere av andre enn kontorsjef på institutt i dag.**

BDM har en viktig rolle, det være seg om det er kontorsjef, instituttleder, avdelingsleder, seksjonsleder eller en annen som har fått delegert BDM-myndighet (Kostnadsgodkjenner som er rollenavnet i løsningen).

**Underveis i BOTT er det sagt at delegasjon av BDM er fullt intakt innenfor BOTT-systemer. Min erfaring i praksis i NTNU i dagens system er en annen. Kan dere oppklare og berolige?**

I den nye løsningen, UNIT4 ERP, vil BDM (Kostnadsgodkjenner som er rollenavnet i løsningen) ha tilgang til alle sine gjøremål via ei oversiktlig oppgaveliste i en og samme løsning. Det være seg innenfor BTB (Behov til betaling), prosjektøkonomi eller FTI (fordring til innbetaling). Med andre ord alt dette i samme system.

**i) Det er så vidt jeg vet kun 3 fakultet (nivå 2) som er større enn vårt institutt (nivå 3). Det betyr at 4 fak. i NTNU er mindre. Hvordan er det i praksis mulig å ha effektive innkjøp i stort inst.?**

En tanke kan være at en fungerer som innkjøper for f.eks flere . Ved NTNU i dag er det flere steder at dagens bestiller har flere koststed en utøver rollen for.

**Hvor vil fagansvaret for innkjøpere og anskaffelsesrådgivere (lokalisert desentralisert) plasseres? Fagansvar knyttet til regelverket for offentlige anskaffelser/beste praksis innkjøpsfaget/kompetanse**

Prosesseier og delegert prosesseierskap har et ansvar for at regelverk følges, det innebærer også at alle ledere i hele organisasjonen har et ansvar for etterlevelse jfr NTNUs delegasjonsreglement

**Hvem sitter i styringsgruppen og bestemmer tilslutt?**

Styringsgruppen er sammensatt av medlemmer fra fellesadministrasjonen, fra fakultet og fra institutt, det er adm.ledere fra fakultet, avdelingsledere fra fellesadministrasjonen med ansvar for prosessene innenfor økonomi, lønn og lønnsnær HR, det er kontorsjefer fra institutt. Tillitsvalgte er representert med sentrale tillitsvalgte og med lokal tillitsvalgt som oså har økonomifaglig rolle.

På [BOTT Økonomi og lønn innføringsprosjekt - Wiki - innsida.ntnu.no](https://innsida.ntnu.no/wiki/-/wiki/Norsk/bott+%c3%98konomi+og+l%c3%b8nn+innf%c3%b8ringsprosjekt) under Hvem jobber i prosjektet? Finner du oversikt over medlemmene i styringsgruppen.

Merk at styringsgruppen i BOTT ØL i en del av spørsmålene ikke beslutter, men anbefaler løsning for prosjekteier.

**Hvor mange instituttledere har gitt innspill? Og hva foretrakk de? Har jo ansvaret for økonomien, og god styring krever nærhet.**

Instituttlederne skal kobles på i den prosessen som gjennomføres med GAP-analyse og innspillsrunde som gjennomføres på det enkelte fakultet på grunnlag av løsningsforslagene som nå er utarbeidet. Det legges opp til at fakultetene på bakgrunn av interessentanalyse kobler på alle relevante aktører på fakultetsnivå og instituttnivå. Dette danner grunnlaget for innspillene som kommer fra hvert innføringsprosjekt, og som er grunnlaget for behandlingen i styringsgruppa.

**Hva er argumentene for ikke å samle innkjøpere på nivå 1?**

Gruppen har ikke utarbeidet en argumentasjon for samling av innkjøpere på nivå 1.

**Om dere møter motstand på løsning 2 fra fakultetsnivå, vil dette bli lyttet til? I løsning 1 vil jo begge dekkes og fakultetet kan velge selv.**

Hva som blir resultatet av behandlingen er for tidlig å si enda, løsningen behandles i styringsgruppa 27.4 og etter det skal løsningsforslaget behandles organisatorisk. Hvordan behandlingen blir vet en først når disse stegene er gjennomført.

**Har ikke sett at tidligere sentralisering har gitt mer effektivitet eller mindre sårbarhet i forhold til kapasitet, hva gjør at man kan hevde dette som fordel for sentralisering av roller?**

Vi har ikke en entydig dokumentasjon på at dette er en riktig observasjon, men målbildet for prosjektet vil være avgjørende for beslutninger her.

**Skal alle ansatte være behovshaver med kontroll over avtaler, innkjøpsregelverk mv, eller er det en spesiell rolle?**

Formålet til Behovshaver: skal dekke sine innkjøpsbehov ved å melde behov etter  
gjeldende rutiner. [Viser til BOTT-samarbeidets side hvor rollene ligger beskrevet](https://universityofbergen.sharepoint.com/sites/KvalitetsrammeverkokonomioglonnBOTT/Kvalitetsrammeverk/Behovshaver%20-%20Rollebeskrivelse.pdf?originalPath=aHR0cHM6Ly91bml2ZXJzaXR5b2ZiZXJnZW4uc2hhcmVwb2ludC5jb20vOmI6L3MvS3ZhbGl0ZXRzcmFtbWV2ZXJrb2tvbm9taW9nbG9ubkJPVFQvRVFFUGhVQlpWVTVMaWJHRllGZExKcm9CRHVReDVLMWVwaWVET3pGbFZibDZPUT9ydGltZT1lZEpNMnJiNjJFZw).

**Hvordan definerer dere innkjøpskvalitet? Prosess eller innhold?**

Etterlevelse og innhold i prosess, etterlevelse av lovverk, overholdelse av gjeldende innkjøpsavtaler, volum i tråd med NTNUs innkjøpsrutiner, innkjøpsfaglig kompetanse, engasjement, digital understøttende systemløsninger med mer, dette til sammen definerer innkjøpskvalitet

**Hvordan kom man fram til begrepene "Innkjøper" og "Anskaffelserådgiver" og oppgaver/spesialisering? "Innkjøper" er godt innarbeidet begrep i offentlig sektor.**

Roller og deres rollenavn innenfor BTB er utarbeid av faggruppen BOTT-BTB, hvor det er utarbeidet standardiserte roller på tvers av de 4 universitetene. Alle 4 BOTT-universitetene har med sine representanter i dette standardiseringsarbeidet. Rollene har vært oppe til høring i ØK-BOTT (Som består av direktører fra alle 4 universitetene) hvor de etter hvert har blitt godkjent og for så å bli publiseres.

**Det er vanskelig å se hvilke effektmål disse løsningene vil gi. Vil disse løsningene generer mer effektiv tjenesteløsning?**

Det er målet, en heldigital prosess som understøtter kjernevirksomheten, fra behovshaver hvor behovet oppstår til faktura er regnskapsført og oppgjort mot leverandør.

**Responsen på spørsmålet om kontorsjef og BDM viser nettopp at det ikke er forståelse. Spørsmålet var om dere forstår det som at BDM = kontorsjef. Det virker som dette er forståelsen.**

Ble også utdypet i møtet. BDM har en viktig rolle, det være seg om det er kontorsjef, instituttleder, avdelingsleder, seksjonsleder; eller en annen som har fått delegert BDM-myndighet

**Med rollene fagbestiller, innkjøper og anskaffelsesrådgiver så er det en ekstra rolle i forhold til i dag. Hvordan kan dette effektiviseres bedre?**

NTNU har disse rollene også i dag, men med andre benevnelser (systemrekvirent, bestiller og innkjøpsrådgiver/anskaffelsesrådgiver). Det er ingen endring på antall roller. Det vil også være opp til de enkelte koststed om de tar i bruk fagrekvirentrollen, der er det også ulik praksis i dag. En stor forbedring vil være å få utviklet en bedre behovsinnmeldingsløsning sammen med DFØ for BOTT. Dette bør bli en effektivisering, spesielt for behovshaver, innkjøper og fagrekvirent.

**Antar selvbetjeningsløsninger hvor behovshaver selv kan gjøre sin bestilling er del av tenkt praksis?**

Oppstart utvikling er ena ikke påbegynt, men her er behovshaver i fokus i tillegg til at det skal gi en forenkling for innkjøper og der det evt. brukes fagrekvirent.

**Hva mener dere med nødvendige sertifiseringer for anskaffelsesrådgiver?**

Det er nasjonale sertifiseringsordninger for anskaffelsesrådgivere basert på regelverk i offentlige anskaffelser.

**Hva legger dere i effektive kjøp?**

Med effektive kjøp menes at hele prosessen fra behov til betaling skal utføres på beste måte.

**Er behovshaverne involvert? Mitt inntrykk er at professor X og førsteamanuensis Y ikke nødvendigvis ønsker en digital løsning for å melde inn sine behov. Vi er folk og ønsker og snakke med folk!**

De finnes mange gode måter å kommunisere med sine kollegaer på når det gjelder BtB-prosessen. Løsningen legger ingen hindring for dette.

**Med krav om 50 % må mange av dagens fagbestillere i praksis omdefineres til fagrekvirenter. Vil flyten mellom fagrekvirent og innkjøper fungere - eller har vi "effektivisert på oss" et ekstra ledd?**

I tilfelle vil dagens fagbestiller bli en fagrekvirent og flyten mellom fagrekvirent og innkjøper vil fungere godt, se blant annet [rolleorganiseringen for innkjøpergrupper](https://universityofbergen.sharepoint.com/sites/KvalitetsrammeverkokonomioglonnBOTT/Kvalitetsrammeverk/Innkj%c3%b8pergruppe%20-%20Rolleorganisering.pdf?originalPath=aHR0cHM6Ly91bml2ZXJzaXR5b2ZiZXJnZW4uc2hhcmVwb2ludC5jb20vOmI6L3MvS3ZhbGl0ZXRzcmFtbWV2ZXJrb2tvbm9taW9nbG9ubkJPVFQvRVp6NGdfWGxwZVpObElRcmVKVERwNklCWnVzSXpDc2dqVkxRY0s4TTJYSUk5Zz9ydGltZT1kVnNBYnIzNjJFZw) som vil være et viktig ledd.

**Rollen Leveransemottager: Er det tatt høyde for hvor stor oppgave det er å følge opp leveranser, og hvordan er det effektivt at flere personer som ikke er innkjøperen (som er på nivå 2) gjør dette?**

Denne rollen vil kunne benyttes hvis det er ønskelig. Her legges navnet til personen inn ved opprettelse av innkjøpsordren for at vedkommende skal få oppgaven i løsningen for å utføre varemottaket/trykke på knappen. Dette vil være en forbedring for de som i dag melder via e-post til dagens bestiller at varen er levert. NTNU er variabel når det kommer til varsel til dagens bestiller om at varen er kommet, der bestiller ikke er i nærheten av varen ved ankomst.

**Hva er mening med å flytte bestiller/innkjøper til nivå 2, hvis en stor del av oppgaver skal fortsatt være på nivå 3: varemottak, flere fagrekvirenter, retur av varer? hvem skal gjøre den jobben?**

De fleste av oppgavene innenfor BTB-prosessen ligger på innkjøperrollen som er den største rollen her. Viktig og se på hvilke oppgaver som i tilfelle vil være igjen på nivå 3 gitt løsningsforslag 2 skulle bli valgt. F.eks. motta vare, pakke ut, melde om at vare er ankommet enten via varemottaksknappen, sende epost

**Innkjøp omfatter ulike oppgaver og ansvarsområder; fra kartlegging av behov, spendanalyser, konkurranse og forhandlinger til kontraktsoppfølging. Hva blir forskjell på innkjøper & ansk.rådg. her?**

Viser til rollene som ligger på BOTTsamarbeidet.no. Her står både formål, ansvar, oppgaver med mer.https://www.bott-samarbeidet.no/

**Vil alle innkjøp koples direkte til budsjetter og oppdaterte tilgjengelige restbeløp? Hvis ikke er det livsfarlig å flytte fra instituttnivået.**

Dere som jobber i prosessen og kjenner til dagens plankjøp, skal vite at dette også vil være på plass i den nye løsningen.

**Innkjøper på annet nivå enn BDM vil med sikkerhet medføre merbelastning på BDM. Hvem ivaretar at innkjøp er iht enhetens strategi og føringer? Behovshaver, innkjøper el BDM? Hvis BDM -> merbelastning**

En kan om en jobber på et annet nivå enn koststedet/BDM, kommunisere både i løsningen og utenfor løsningen. En kan også utøve oppgaven på ett gitt koststed fordi om en jobber sammen med flere innkjøper i en innkjøpergruppe. Løsningen legger til rette for dette. Det er heller ingen hindring for å ha møter med BDM en jobber sammen med.

**Den faglige kompetansen i en innkjøpsprosess sitter svært ofte på nivå 3. Hvordan kan man da være sikker på at den faglige kompetansen blir opprettholdt på nivå 2. Ansette ingeniører på nivå 2?**

Den faglige kompetansen når det gjelder innholdet i varen, tjenesten vil være på nivå 3, for eksempel ved å ta i bruk rekvirentrollen som vil være på nivå 3 uansett løsningsforslag som måtte landes

**Skal dagens fagbestiller fortsatt være på nivå 3?**

Ja

**Hvordan ordet tenkt å skille mellom felles behov/bestillinger/anskaffelser på NTNU-nivå, på fakultetsnivå og lokale behov ved inst?**

Løsningen gjør at en kan sortere på koststed, dette gjelder både for innkjøpsforespørsler og faktura som må avvikshådteres hvis det ikke matcher mot innkjøpsordre eller kontrakt. Innkjøpere i innkjøpsgrupper organisere seg så de naturlig tar det som er deres områder til daglig.

**Hva med ansvaret for det innkjøpsfaglige/anskaffelsesfaglige? Hvem har det ansvaret? ikke bare prosessen.**

Roller i prosessen har ansvaret, men organisasjonen har ansvar for å påse at regelverk etterleves jfr delegasjonsreglementet til NTNU. Prosesseier vil ha et ansvar for å etablere rutiner og prosesser som skal sikre at regelverk etterleves. Den enkelte leder har et ansvar for effektiv ressursbruk innenfor sine budsjettrammer

**Nytt spørsmål relatert til begrepet "kontorsjef": Hvor mange "kontorsjefer" kan vi ha på et stort institutt?**

Hvis det her tenkes på BDM-rollen (Kostnadsgodkjenner) er dette på lik linje i ny løsning som det er i dag. Antall personer med BDM-myndighet er opp til det enkelte koststed selv å avgjøre.

**Når fagansvar for innkjøper/anskaffelsesrådgiver desentralisert ligger sentralt. Betyr det at gruppeleder på innkjøp sentralt har fagansvaret for alle som gjennomfører anskaffelser på NTNU?**

Prosesseier har det overordnede fagansvar som delegeres til operativ prosesseier.

**Er det noe i veien for at ulike fakultet kan velge forskjellig løsning?**

Hvis det blir løsningsforslag 1, vil det si likt dagens løsning, men det vil gjenstå å se om det er ønskelig for NTNU å ha ulike løsninger.

**Er det vurdert at det i flere tilfeller vil generere ekstraarbeid at bestillere i >50% stilling utfører jobben som bestillere i mindre stillinger utfører i dag?**

Det er gjort vurderinger og dette vil kartlegges i det videre arbeidet gjennom blant annet GAP-analysene. Dere finner også mer informasjon om prosess og roller her <https://www.bott-samarbeidet.no/okonomi/opplering/okonomi/behov-til-betaling/index.html>

**Dere snakker om varemottak som om det kun er å trykke på en knapp i et program. Hva med mottak av servicearbeidere, montører, møbler, håndverkere, stort utstyr som må "følges" frem til ulike rom?**

Her er det i dag ulikt hvem som følger vedkommende besøkende til riktig sted. Det er nok ikke kun bestiller som følger leverandør til riktig plass. Dette ligger ikke definert i en bestillerrolle i dag.

**Det Kristin Overvik sier om at en kan lage en ny rolle som varemottaker, betyr vel det at det blir igjen oppgaver på nivå 3, om BtB legges til nivå 2?**

Denne rollen vil kunne benyttes hvis det er ønskelig. Her legges navnet til personen inn ved opprettelse av innkjøpsordren for at vedkommende skal få oppgaven i løsningen for å utføre varemottaket/trykke på knappen. Dette vil være en forbedring for de som i dag melder via epost til dagens bestiller at varen har ankommet/er levert. NTNU er mangslungen i dag når det gjelder varsel til dagens bestiller om at varen er kommet der bestiller ikke er i nærheten av varen ved ankomst. Rollen kan også utøves hvis innkjøper blir på nivå 3. Varemottaket er ikke nødvendigvis i samme areal fordi om det er ett stort institutt/avdeling. (Husk at både innkjøper og fagrekvirent utfører også varemottak i løsningen)

**Ordet vurdert at kontroll, postering og godkjenning kan forhåndsdefineres og utføres digitalt, og alternativ til godkjenning av enkeltbestillinger kan erstattes med rutinemessig kontroll/revisjon**

Her har vi dag plankjøp som er et forhåndsgodkjent budsjett av BDM, opprettet av dagens bestiller. Så dette eksisterer allerede i dag og vil bli tilgjengelig i ny løsning også. Her låser kontering, hvem som kan foreta kjøp/avrop, hvilke leverandører som kan benyttes fra planen. Dagens bestillere skal i dag kjenne til denne muligheten og mange koststeder har tatt det i bruk der det er hensiktsmessig.

**Kjerneteamets arbeid skal respekteres, men hva var kjerneteamets begrunnelse?**

Sentralt fokusområde for kjerneteamet: med utgangspunkt i rollebeskrivelsene fra BOTT, hvordan NTNU kan organisere rollene «Fagrekvirent», «Innkjøper» og «Anskaffelsesrådgiver» for å sikre best mulig understøttelse av kjernevirksomheten.

**Hvordan skal e-rekivisjonsløsning fungere? Kommer det en god løsning hvor behovshaver kan få mulighet å bestille umiddelbart?**

Ved å opprette innkjøpergrupper og det som ligger i dere arbeidsoppgaver, understøttes dette bedre enn hvor det kanskje kan være mer sårbart i dag hvis innkjøper ikke er til stede.

**Er det tatt med i betraktning den ekstra tiden innkjøper ved en sentral enhet vil komme til å måtte bruke bare på å videreformidle og hente inn info man ellers ville hatt på instituttnivå?**

Effektiv behovsinnmeldingsløsning, innkjøpergrupper, chatfunksjon i løsningen, andre digitale kommunikasjonsplattformer og delta i møter på koststed, det er ingen hindring for dette når det oppstår naturlige behov for dette.